Diari Oficial de la Generalitat Valenciana


Sumari del DOGV 4404, del 23-12-2002 (2002/14487)

RESOLUCIÓ de 19 d'abril de 2002, de la Conselleria d'Economia, Hisenda i Ocupació, per la qual s'autoritza determinat ajust en el capítol IV Transferències corrents, del programa 322.10 Foment de l'Ocupació, del pressupost del Servici Valencià d'Ocupació i Formació, que implica habilitació d'una línia de subvenció nominativa per import de trenta mil cinquanta euros amb seixanta-un cèntims (30.050,61 euros).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4404

Data del DOGV
:   23-12-2002

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2002/14785


Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 19 d'abril de 2002, de la Conselleria d'Economia, Hisenda i Ocupació, per la qual s'autoritza determinat ajust en el capítol IV Transferències corrents, del programa 322.10 Foment de l'Ocupació, del pressupost del Servici Valencià d'Ocupació i Formació, que implica habilitació d'una línia de subvenció nominativa per import de trenta mil cinquanta euros amb seixanta-un cèntims (30.050,61 euros). [2002/X14270]
  
Vista la previsió de subscripció per la Generalitat Valenciana, a través del SERVEF, d'un Conveni de Col·laboració amb la Federació de Persones Sordes de la Comunitat Valenciana (FESORD CV), per un import de 30.050,61 euros, a fi de desenvolupar un programa destinat a millorar les condicions de vida, la plena participació social i la integració social de les persones sordes, especialment en el mercat de treball i l'ocupació a la Comunitat Valenciana.
  
Vista la proposta del director general del Servici Valencià d'Ocupació i Formació, de data 15 de març de 2002, d'ajust dins del programa 322.10 «Foment d'Ocupació» capítol IV «Transferències corrents» del pressupost del SERVEF, que suposa una minoració de la dotació de la línia de subvenció genèrica T2447000 denominada «Assistències tècniques per al desenvolupament i foment de l'ocupació», per import de 30.050,61 euros, i habilitació d'una línia de subvenció nominativa T5282000 denominada «Conveni de Col·laboració amb la Federació de Persones Sordes de la Comunitat Valenciana (FESORD CV)», amb idèntic import, per a donar cobertura econòmica a la citada finalitat ja que l'activitat que tracta de finançar-se s'ajusta perfectament a la descripció i finalitat de la línia mencionada.
  
Vist l'informe del subsecretari de Política Pressupostària i Tresor de la Conselleria d'Economia, Hisenda i Ocupació, de data 9 d'abril de l'any actual, en el qual considera oportuna i viable la tramitació de la modificació proposada.
  
Atés que s'han complit els requisits necessaris per a la tramitació de l'expedient i, d'acord amb el que estableixen els articles 18 i 20 de la Llei 10/2001, de 27 de desembre, de Pressupostos de la Generalitat Valenciana per a l'exercici 2002, la Conselleria d'Economia, Hisenda i Ocupació resol
  
Primer
  
S'autoritza la minoració de crèdit en l'aplicació pressupostària 84.03.435.08.5 del pressupost del Servici Valencià d'Ocupació i Formació, en la línia de subvenció i per l'import que es detalla a continuació:
  
Aplicació Import
  
Pressupostaria Codi/ Denominació Disminucions
  
27.60.582.51.2 T2447000
  
 Assistències tècniques per al desenvolupament
  
 i foment de l'ocupació. 30.050,61 euros
  
Segon
  
S'autoritza la inclusió d'una línia de subvenció nominativa en l'annex de transferències corrents del programa pressupostari 322.10 «Foment de l'Ocupació», del pressupost del Servici Valencià d'Ocupació i Formació les dades descriptives i l'import del qual es detallen a continuació:
  
CODI: DENOMINACIÓ:.
  
T5282000 Conveni de Col·laboració amb la Federació de Persones Sordes de la Comunitat Valenciana (FESORD, C.V.)
  
IMPORT: BENEFICIARIS:.
  
30.050,61 euros Federació de Persones Sordes de la Comunitat Valenciana (FESORD, CV)
  
NORMATIVA REGUL.: DESCRIPCIÓ I FINALITATS
  
Conveni Realització de labors de suport a persones sordes en matèria d'intermediació, orientació i assessorament laboral.
  
TIPUS: Nominativa
  
Aportació G.V.
  
no condicionada: 30.050,61 euros
  
Tercer
  
S'autoritza la modificació de l'annex de transferències corrents del programa 322.10 «Foment de l'Ocupació» capítol IV «Transferències corrents» del pressupost del Servici Valencià d'Ocupació i Formació com s'indica a continuació:
  
València, 19 d'abril de 2002.- El conseller: Vicente Rambla Momplet.